тегло (kg)
 Общото нето тегло е масата на животните или на самите стоки без контейнерите, непосредствено в които се намират, или други опаковки. То се изчислява автоматично от системата IMSOC въз основа на информацията, въведена в поле I.27. При храни с глазировка последната се изключва от декларираното нето тегло.
 Посочете общото бруто тегло, т.е. съвкупната маса на животните или стоките плюс контейнерите, непосредствено в които се намират, и всички техни опаковки, но без транспортните контейнери и друго транспортно оборудване.
 I.27
 Описание на пратката
 Посочете съответния код по Хармонизираната система (ХС) и заглавието, определено от Световната митническа организация, съгласно посоченото в Регламент (ЕИО) No 2658/87 на Съвета (19). При необходимост към това митническо описание се добавя допълнителна информация, изисквана за класифициране на животните или продуктите от ветеринарна гледна точка. Освен това посочете евентуалните специални изисквания, свързани с животните или с естеството/преработката на продуктите съгласно определеното в съответното законодателство на Съюза.
 За животни: посочете биологичен вид, категория, метод на идентификация, идентификационен номер, възраст, пол, количество или нето тегло и изследване. За медоносни и земни пчели посочете едно от следните: пчели майки с максимум 20 пчели работнички, семейства с пило или други.
 За сперма, овоцити или ембриони, предназначени за изкуствено размножаване, посочете:
 —
 вида (сперма, ембриони, получени in vivo, овоцити, получени in vivo, ембриони, произведени in vitro, или микроманипулирани ембриони);
 —
 датата на събиране или производство;
 —
 номера на одобрението на животновъдния обект на събиране или производство (център за събиране на сперма, екип за събиране или производство на ембриони, животновъден обект за обработка на зародишни продукти, център за съхранение на зародишни продукти или обособен специализиран животновъден обект);
 —
 идентификационната маркировка върху пайетата или другата опаковка;
 —
 количество;
 —
 вид, подвид (за животни от обособени специализирани животновъдни обекти — ако е необходимо) и идентификационен номер на животното(ите) донор(и).
 За продукти: посочете биологичен вид, вид на продуктите, вид обработка, идентификационна маркировка и номер на одобрението на животновъдните обекти, когато е приложимо, заедно с кода на държавата по ISO (например кланица, преработвателно предприятие, хладилен склад), брой опаковки, вид опаковки, номер на партидата, нето тегло и (най-старата) дата на събиране/производство. Отбележете „Краен потребител“, ако продуктите са опаковани за крайните потребители.
 За странични животински продукти или производни продукти: посочете биологичен вид, вид на продуктите, вид обработка, номер на одобрението или регистрационен номер на производственото предприятие или на производствения животновъден обект заедно с кода на държавата по ISO, брой опаковки, вид опаковки, номер на партидата, нето тегло.
 Вид: посочете научното наименование или така, както е определено в съответствие със законодателството на Съюза.
 Вид опаковка: посочете вида на опаковката съгласно определението в Препоръка No 21 (20) на Центъра на ООН за улесняване на търговията и електронния бизнес (UN/CEFACT).
 Част II — Сертификация/удостоверяване
 Поле
 Описание
 Държава
 Посочете наименованието на третата държава, издаваща сертификата.
 Образец на сертификат
 Това поле се отнася до конкретното заглавие на всеки образец на сертификат
 II.
 Здравна информация
 това поле се отнася до специалните изисквания на Съюза по отношение на здравето и хуманното отношение, приложими за съответния животински вид или в зависимост от естеството на продуктите и съгласно